John Nash - Wicipedia

# John Nash

### Oddi wrth Wicipedia, y gwyddoniadur rhydd.

Pensaer o Loegr a fu'n byw yng Nghymru am gyfnod oedd John Nash (1752 - 13 Mai 1835). Adeiladodd llawer o adeiladau enwog yn Llundain.

Cafodd ei eni yn Llundain ac astudiodd i fod yn bensaer o dan Syr Robert Taylor, ond heb fod yn llwyddiannus iawn. Ar ôl etifeddu ffortiwn mawr symudodd ef i Gymru. methodd a buddsoddi'n ddoeth a doedd dim arian ar ôl erbyn 1783. O ganlyniad bu rhaid iddo weithio eto fel pensaer gan gynllunio plastai yn y wlad, a chydweithio gyda Humphry Repton, cynllunydd gerddi tirlun. Aeth Nash yn ôl i weithio yn Llundain ym 1792.

Bu'n byw ar Ynys Wyth am flynyddoedd a chafodd ei gladdu yn Cowes.

## [golygu] Gwaith yng Nghymru

### [golygu] Aberaeron

Cynorthwyodd John Nash i gynllun tref Aberaeron a cynllunodd blasdy Llannerch Aeron (1794) ac eglwys Llanerchaeron yn nyffryn Aeron.

### [golygu] Eglwys Gadeiriol Tyddewi

Cafodd yr eglwys ei difrodi'n ddifrifol gan Oliver Cromwell a chynllunodd John Nash talcen gorllewinol Eglwys Gadeiriol Tyddewi.

## [golygu] Ffynnone

Cynlluniodd ran o blasdy Ffynone (Ffynhonnau) yng Ngogledd Sir Benfro.

## [golygu] Gwaith yn Lloegr

### [golygu] Llundain

Yn ôl yn byw a gweithio yn Llundain, nodwyd ei waith gan y Rhaglyw Dywysog (yn hwyrach Brenin Siôr IV) a gorchymynnodd ef Nash i ddatblygu Parc Marylebone. Gan help llaw Repton datblygodd Nash master plan yr ardal sydd yn cynnwys Regent Street, Regent's Park a strydoedd ac adeiladau cain o gwmpas y rheini. Dechreuwyd adeiladu ym 1818, ond doedd dim pob cynllun adeilad gan Nash: roedd penseiri fel James Pennethorne a Decimus Burton yn gwneud llawer o'r waith hyn.

Roedd Nash yn cyfarwyddwr the Regent's Canal Company a sefydlwyd ym 1812 i adeiladu camlas o Lundain gorllewin i'r Afon Tafwys yn y ddwyrain. Roedd Nash yn penderfynu ble adeladu'r gamlas, ond mae'r cynllun manwl gan James Morgan. Agorwyd rhan cyntaf y camlas ym 1816.

Prosiect mawr arall yn Llundain roedd ail-adeiladu Buckingham House i fod yn Buckingham Palace (1825-1835) yn ogystal a darllunio'r Royal Mews a Marble Arch (symydwyd Marble Arch o'r Royal Mews i Stryd Rhydychen ym 1851).

Nifer o brosiectau enwog eraill:

- Sgwâr Trafalgar
- Parc Iago Sant
- Theatr Haymarket (1820)
- Eglwys All Souls, Langham Place (1822-25)
- Carlton House Terrace (1827-1833)
- Cumberland Terrace (1827)

### [golygu] Allan o Lundain

- Ail-adeiladu'r Pafiliwn Brenhinol Brighton (1815-1822)
- Castell East Cowes ar Ynys Wyth, ble roedd ef yn byw am flynyddoedd
- Blaise Hamlet
- Grovelands Park, Enfield, Middlesex

Wedi dod o "http://cy.wikipedia.org../../../j/o/h/John_Nash_dbb6.html"

Categorïau: Cymry enwog | Genedigaethau 1752 | Marwolaethau 1835 | Penseiri

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- Deutsch
- English
- Español
- Français
- עברית
- Italiano
- Македонски
- Nederlands
- ‪Norsk (bokmål)‬
- Русский
- Svenska
- 中文